Diari Oficial de la Generalitat Valenciana


Sumari del DOGV 3450, del 09-03-1999 (1999/1210)

RESOLUCIÓ de 8 de febrer de 1999, de la Conselleria d'Economia, Hisenda i Administració Pública, per la qual s'exclou definitivament la senyora Desamparados Badenes Vicente de la llista d'admesos als cursos d'adaptació del règim jurídic del personal a la naturalesa dels llocs de treball que ocupen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3450

Data del DOGV
:   09-03-1999

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   1999/1210


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 8 de febrer de 1999, de la Conselleria d'Economia, Hisenda i Administració Pública, per la qual s'exclou definitivament la senyora Desamparados Badenes Vicente de la llista d'admesos als cursos d'adaptació del règim jurídic del personal a la naturalesa dels llocs de treball que ocupen. [1999/S1210]
  
Vist l'expedient amunt esmentat, i basant-se en els següents
  
Antecedents
  
Primer
  
Per Resolució de 7 de juliol de 1997, de la Direcció General de Funció Pública, es va incloure cautelarment la senyora Desamparados Badenes Vicente, contractada laboral temporal de l'administració de la Generalitat Valenciana, en la llista definitiva d'admesos als cursos d'adaptació del règim jurídic de determinat personal de la Generalitat Valenciana a la naturalesa dels llocs que ocupa, condicionat al veredicte de sentència judicial ferma.
  
Segon
  
Mitjançant escrit de data 8 de maig de 1998, del secretari general de la Conselleria de Presidència, s'elevà consulta a la Direcció General de Funció Pública sobre el fonament que sustentava que la senyora Desamparados Badenes Vicente, personal que presta els seus serveis en aqueix departament, estiguera inclosa en la relació nominal del personal a funcionaritzar, en ser contractada laboral temporal, així com la seua incidència en l'adequació de la naturalesa del lloc i els seus ocupants. Com a conseqüència d'això, el Servei de Règim Jurídic i Relacions Sindicals emeté informe en el sentit que la senyora Badenes Vicente, tenia plantejat un litigi amb la Generalitat Valenciana en reclamació de reconeixement de la seua condició de personal laboral fix, en el qual s'havia dictat pel Jutjat Social número quatre dels de València, en les actuacions 6122/1995, sentència desestimatòria de la petició de la demandant, la qual va recórrer aquest veredicte en suplicació, i per consegüent no li era aplicable l'acord de la Comissió d'Adequació al procés de funcionarització, recollit en el punt 4, de l'Acta número 6 d'1 de juliol de 1997, en el qual textualment es diu: «es decideix incloure-hi cautelarment aquell personal que haja guanyat alguna sentència el veredicte de la qual li permetria estar inclòs en el procés de funcionarització, però està recorreguda per l' administració.»
  
Tercer
  
La comissió d'adequació al procés de funcionarització, convocada expressament per a conéixer de la inclusió cautelar de la senyora Desamparados Badenes Vicente en la llista definitiva d'admesos, amb data 6 de juliol de 1998, acordà proposar la suspensió cautelar de la inclusió de la senyora Desamparados Badenes Vicente en les llistes d'admesos de personal a funcionaritzar, i traslladà aquesta suspensió a l'Institut Valencià d'Administració Pública per a l'exclusió de la participació en el corresponent curs d'adaptació del règim jurídic del personal a la naturalesa dels llocs que ocupa, així com la iniciació dels tràmits conduents a la revisió d'ofici per a excloure-la definitivament dels esmentats processos d'adaptació del règim jurídic del personal a la naturalesa dels llocs que ocupen, tot això s'efectuà mitjançant Resolució de 20 de juliol de 1998, de la Direcció General de Funció Pública, publicada en el Diari Oficial de la Generalitat Valenciana número 3.331, de 16 de setembre de 1998.
  
Quart
  
Havent traslladat a la interessada la resolució anterior i complit el preceptiu tràmit d'audiència previst en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquesta va presentar al·legacions, en el sentit d'insistir que la seua condició de personal laboral fix es trobava sub iudice per estar pendent de recurs de suplicació, així com en els possibles perjudicis que se li originarien en el supòsit d'obtenir una sentència favorable, perdent la possibilitat d'integrar-se en el procés de funcionarització.
  
Cinqué
  
Una vegada tramés l'expedient a dictamen preceptiu del Consell Jurídic Consultiu de la Comunitat Valenciana, aquest ha sigut emés amb data 28 de gener de 1999, en sentit favorable a la revisió d'ofici i declaració de nul·litat de la Resolució de la Direcció General de Funció Pública de data 7 de juliol de 1997, pel que fa a la inclusió en aquesta de la senyora Desamparados Badenes Vicente.
  
Fonaments de dret
  
I. La Jurisprudència del Tribunal Suprem es pronuncia per una interpretació restrictiva tant dels supòsits d'aplicació de nul·litat de ple dret de l'article 62 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com la seua declaració per la via de l'article 102 d'aquesta, via impugnatòria per a la qual aquest Tribunal recomana la màxima prudència, ja que requereix una acurada ponderació, sobretot tenint en compte que la no subjecció a termini per a efectuar-lo podria comportar un risc evident per a la seguretat jurídica i per això en aquesta iniciativa de l'administració s'ha d'assegurar que concorren tots i cadascun dels requisits previstos en la norma. Que servisquen com a suport jurisprudencial, entre altres, les sentències del Tribunal Suprem de 12 de març de 1986, 22 de gener de 1990, 24 d'abril de 1993, 16 de desembre de 1993 i 30 de maig de 1994.
  
Així mateix, el Tribunal Suprem assenyala que en l'anàlisi de l'acte objecte de revisió d'ofici s'ha de tenir en compte, com a eixos normatius d'aquest, no sols l'article 102 en relació amb el 62, sinó també l'article 106 de la Llei 30/1992, esmentada, indicant que en el procediment de revisió d'ofici destaca la prevalença essencial del sentit de potestat de l'administració, això no suposa que l'administració tinga facultats per a atribuir-se el poder de revisar o modificar, a lliure voluntat qualsevol dret concedit o autoritzat, i està obligada a actuar amb sotmetiment a la llei d'acord amb l'interés públic.
  
II. Analitzant el cas concret objecte del present procediment de revisió d'ofici, el motiu pel qual es fonamenta aquesta revisió es basa en les causes previstes en els apartats 1 f i 2 de l'article 62 de l'expressada Llei 30/1992, de 26 de novembre, ja que la senyora Desamparados Badenes Vicente, té la condició de personal laboral temporal al servei de l'administració de la Generalitat Valenciana, i no pot adquirir el dret a ser inclosa en els cursos d'adaptació del règim jurídic del personal a la naturalesa dels llocs que ocupa, d'acord amb el que disposa la Llei de la Generalitat Valenciana 1/1996, de 26 d'abril, en mancar del requisit essencial de tenir la condició de personal laboral fix. En conseqüència, la seua inclusió en la llista definitiva d'admesos i exclosos als cursos descrits, ha de reputar-se nul·la de ple dret encara que tinguera caràcter provisional ja que la senyora Badenes Vicente ni tan sols havia obtingut una sentència d'instància laboral favorable al reconeixement de fixesa en la seua relació laboral.
  
III. Tal com determina el dictamen número 145/1997, del Consell Jurídic Consultiu de la Comunitat Valenciana, la causa continguda en la lletra f de l'apartat 1 de l'article 62 de la Llei 30/1992, suposa una innovació respecte a les causes de nul·litat contingudes en la Llei de Procediment Administratiu de 1958, i estableix, com nuls de ple dret els actes expressos o presumptes, contraris a l'ordenament jurídic pels quals s'adquireixen facultats o drets quan es manque dels requisits essencials per a adquirir-los, circumstància que concorre en el present supòsit pel que fa a la inclusió en la llista d'admesos quan es manca del requisit per a això, si bé cal afegir que la mera inclusió en la llista definitiva d'admesos als cursos de funcionarització, no confereix als aspirants un dret subjectiu a ser declarats funcionaris, sinó una mera expectativa d'això, que es consolidarà com dret subjectiu quan es reunisquen els requisits a què l'ordenament jurídic, i més concretament la Llei de la Generalitat Valenciana 1/1996, de 26 d'abril i les bases de la convocatòria d'aquests cursos aprovades mitjançant Ordre de la Conselleria de Presidència de 18 de desembre de 1996, vinculen al naixement del dret subjectiu referit.
  
IV. Pel que fa a l'al·legació relativa al fet que la condició de personal laboral fix de la senyora Badenes Vicente es troba sub iudice, per estar pendent de recurs de suplicació la sentència dictada en les actuacions número 6122/1995, del Jutjat Social número 4 dels de València, cal assenyalar que amb data 12 de novembre de 1998, ha dictat la sentència número 3575/1998, la Sala Social del Tribunal Superior de Justícia de la Comunitat Valenciana, en el veredicte de la qual es disposa la desestimació del recurs de suplicació interposat per la senyora Desamparados Badenes Vicente. Per consegüent ha decaigut definitivament la pretensió de fixesa laboral al·legada, i fins i tot ha desaparegut la condició resolutòria objecte de la present revisió d'ofici, per això es podria entendre que la senyora Badenes ha resultat exclosa automàticament de la llista definitiva d'admesos als cursos publicada mitjançant Resolució de 7 de juliol de 1997, de la Direcció General de Funció Pública, si bé per raons de seguretat jurídica s'estima procedent resoldre el present expedient, ja que l'objecte de la revisió d'ofici se circumscriu a l'errònia inclusió en la llista esmentada, ja que la sentència número 614 de 1995 del Jutjat o Social número 4 de València tampoc reconegué la pretensió de fixesa en la relació laboral de la senyora Badenes, i mai no hagué de ser inclosa en la llista definitiva dels aspirants als cursos d'adaptació del règim jurídic del personal a la naturalesa dels llocs que ocupa.
  
V. Quant a la tramitació del present expedient, s'ha realitzat a l'empara del que disposa el títol VI de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'ha demanat amb caràcter previ a la resolució el preceptiu dictamen del Consell Jurídic Consultiu de la Comunitat Valenciana, tal com determina l'article 10.8.b de la Llei de la Generalitat Valenciana 10/1994, de 19 de desembre, de creació de l'òrgan consultiu esmentat.
  
Per tot això, vistos els fets i fonaments jurídics que antecedeixen i altres de general i pertinent aplicació, d'acord amb el dictamen del Consell Jurídic Consultiu, fent ús de les competències i funcions que tinc atribuïdes, i en especial per allò regulat en la disposició addicional onze de la Llei de Funció Pública Valenciana, resolc:
  
Primer
  
Revisar d'ofici la Resolució de 7 de juliol de 1997, de la Direcció General de Funció Pública, i declarar-ne la nul·litat pel que fa a la inclusió de la senyora Desamparados Badenes Vicente, contractada laboral temporal de l'administració de la Generalitat Valenciana.
  
Segon
  
Excloure definitivament la senyora Desamparados Badenes Vicente de la llista definitiva d'admesos als cursos d'adaptació del règim jurídic de determinat personal de la Generalitat Valenciana a la naturalesa dels llocs que ocupa.
  
Tercer
  
Publicar la present resolució en el Diari Oficial de la Generalitat Valenciana.